અમદાવાદ: અમદાવાદીઓ માટે અત્યારે તો કાળઝાળ ઉનાળો ભૂલ્યો ભુલાશે નહીં તેવો રહ્યો છે. લોકોને પર્યાવરણની ખાનાખરાબીથી આકરો તાપ સહેવાના દિવસો આવ્યા તેવું વિચારતા કરી દીધા છે. સોશિયલ મીડિયામાં વૃક્ષો બચાવવાને લગતા સંદેશ ફરતા થઇ ગયા છે. અમદાવાદીઓના ઘર આંગણે વૃક્ષોને લાડકોડ કરવાની સોનેરી તક આવીને ઊભી રહેશે. આગામી ચોમાસાના સંદર્ભમાં કોર્પોરેશનના બાગ-બગીચા વિભાગની ટીમ તમારા ઘરે આવી તમને મનપસંદ છોડના રોપા વાવી જશે.